8.9.2023
SK
Úradný vestník Európskej únie
L 222/275
Bod 4.2.10.4.4 ods.
3 Jazdná schopnosť osobných železničných koľajových vozidiel určených na prevádzku v tuneli pod Lamanšským prielivom sa musí preukázať uplatnením špecifikácie uvedenej v dodatku J-1 pod indexovým číslom [33], pričom požiar typu 2 ovplyvní tieto systémové funkcie: brzdenie a trakciu.
Predmetné funkcie sa posúdia v týchto podmienkach: — trvanie v čase 30 minút pri rýchlosti prinajmenšom 100 km/h; alebo — trvanie v čase 15 minút pri rýchlosti prinajmenšom 80 km/h (podľa bodu 4.2.10.4.4) pod podmienkou uvedenou vo vnútroštátnom predpise oznámenom na tento účel Bezpečnostným orgánom tunela pod Lamanšským prielivom.
Bod 4.2.10.3.4 ods.
3 a 4 V prípade, že jazdná schopnosť je stanovená v trvaní 30 minút podľa uvedeného bodu, protipožiarna bariéra medzi stanovišťom rušňovodiča a oddelením nachádzajúcim sa vzadu od neho (predpokladá sa, že požiar vypukne v zadnom oddelení) musí spĺňať požiadavky na neporušenosť v trvaní najmenej 30 minút (namiesto 15 minút).
V prípade, že jazdná schopnosť je stanovená v trvaní 30 minút podľa uvedeného bodu a v prípade vozidiel pre cestujúcich, ktoré neumožňujú výstup cestujúcich na oboch koncoch (bez priechodnej trasy), opatrenia na reguláciu šírenia tepla a splodín horenia (priečky v celom priereze alebo iné systémy FCCS, protipožiarne bariéry medzi spaľovacím motorom/elektrickým napájaním/hnacím zariadením a priestormi pre cestujúcich/personál) musia byť projektované na protipožiarnu ochranu v trvaní najmenej 30 minút (namiesto 15 minút).
7.3.2.22.
Rozhranie na vyprázdňovanie toaliet (4.2.11.3) Špecifický prípad Fínsko („P“) Ako alternatívu alebo doplnok k špecifikácii uvedenej v bode 4.2.11.3 je prípustné inštalovať prípojky na vyprázdňovanie toaliet a na vyplachovanie hygienických vypúšťacích nádrží zlučiteľné s traťovými zariadeniami vo fínskej sieti v súlade s obrázkom AI1.
Obrázok AI 1 Prípojka na vyprázdňovanie nádrže toaliet
Rýchloprípojka SFS 4428, časť prípojky A, veľkosť DN80 Materiál: kyselinovzdorná nehrdzavejúca oceľ Tesnenie na protistrane prípojky.
Špecifické vymedzenie v norme SFS 4428